3. การประกอบธุรกิจของแต่ละสายผลิตภัณฑ์

  3.1 ผลิตภัณฑ์ของบริษัท

  ผลิตภัณฑ์หลักของบริษัทประกอบด้วย เหล็กแผ่นรีดร้อนและผลิตภัณฑ์ต่อเนื่อง
  ซึ่งสามารถแบ่งได้เป็นสายผลิตภัณฑ์ ดังต่อไปนี้

  1) เหล็กแผ่นรีดร้อนชนิดม้วน (Hot Rolled Coil)

  2) เหล็กแผ่นรีดร้อนปรับสภาพผิวชนิดม้วน (Tempered Hot Rolled Coil)

  3) เหล็กแผ่นรีดร้อนล้างผิวและเคลือบน้ำมัน (Hot Rolled Pickled and Oiled
  Product) – ปี 2549

  4) เหล็กแผ่นรีดร้อนเคลือบสังกะสี (Galvanized Hot Roll) – ปี 2551

  5) เหล็กแผ่นรีดเย็นเคลือบสังกะสี (Galvanized Cold Roll) – ปี 2551

  6) เหล็กแผ่นเคลือบสังกะสีโดยวิธีการจุ่มร้อนและอบร้อน (Galvanneal Sheet) – ปี 2552

  โดยผลิตภัณฑ์เหล่านี้จะมีการนำไปใช้ในอุตสาหกรรมต่อเนื่องต่างๆ ดังต่อไปนี้

+-----------------------------------+----------------------------------+
| ชนิด                               | การนำไปใช้                        |
+-----------------------------------+----------------------------------+
| เหล็กแผ่นรีดร้อนชนิดม้วน                | ท่อเครื่องกล ท่อไฟฟ้า ท่อน้ำ การก่อสร้าง  |
| (Hot Rolled Coil)                 | เหล็กตัวซี ห้างที่ใช้ในการก่อสร้าง        |
|                                   | เสาไฟฟ้า ถังแก๊ส                    |
+-----------------------------------+----------------------------------+
| เหล็กแผ่นรีดร้อนปรับสภาพผิวชนิดม้วน       | เครื่องมือการเกษตร การก่อสร้างทั่วไป    |
|                                   | แผ่นเหล็กโครงสร้าง                  |
| (Tempered Hot Rolled Coil)        |                                  |
+-----------------------------------+----------------------------------+
| เหล็กแผ่นรีดร้อนล้างผิวและเคลือบน้ำมัน     | คัสซีรถ ล้อรถ คอมเพรสเซอร์ โครงตู้เย็น  |
|                                   | โครงตู้ไมโครเวฟ                    |
| (Hot Rolled Pickled & Oiled       |                                  |
| Product)                          |                                  |
+-----------------------------------+----------------------------------+
| เหล็กแผ่นรีดร้อนเคลือบสังกะสี*           | การก่อสร้างบ้านโครงสร้างเหล็ก         |
|                                   | แผงกั้นทางรถไฟ หลังคา รั้ว กำแพง      |
| (Galvanized Hot Roll)             |                                  |
+-----------------------------------+----------------------------------+
| เหล็กแผ่นรีดเย็นเคลือบสังกะสี            | หลังคา กำแพง เฟอร์นิเจอร์            |
|                                   | กล่องคอมพิวเตอร์ พื้นผิวภายนอกของตู้เย็น  |
| (Galvanized Cold Roll)            |                                  |
+-----------------------------------+----------------------------------+
| เหล็กแผ                            | ตัวถังรถ อุปกรณ์และตัวฐานรถ           |
| ่นเคลือบสังกะสีโดยวิธีการจุ่มร้อนและอบร้อน* |                                  |
| (Galvanneal Sheet)                |                                  |
+-----------------------------------+----------------------------------+

  หมายเหตุ * ปัจจุบันในประเทศไทยไม่มีผู้ผลิตผลิตภัณฑ์เหล่านี้

สิทธิประโยชน์จากการส่งเสริมการลงทุน

  คณะกรรมการส่งเสริมการลงทุนได้อนุมัติให้บริษัทได้รับการส่งเสริมการลงทุนโดยการออกบัตรส่งเสริมการลงทุนในกิจการผลิตเหล็กแผ่นรีดร้อน
  (บัตรส่งเสริมสำหรับ “CSP Project”) การถลุงแร่ (บัตรส่งเสริมสำหรับ “DRI Project”)
  และกิจการผลิตเหล็กแผ่นรีดเย็นหรือผลิตภัณฑ์ชนิดเคลือบ (บัตรส่งเสริมสำหรับ “PGL
  Project”)
  ซึ่งมีสิทธิประโยชน์รวมถึงการได้รับลดหย่อนอากรขาเข้าเฉพาะเครื่องจักรตามที่คณะกรรมการอนุมัติ
  และได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
  นับแต่วันที่เริ่มมีรายได้จากการประกอบการเป็นต้น

  ในระหว่างปี 2548
  บริษัทได้ทำเรื่องขอขยายเวลาลดหย่อนอากรขาเข้าเครื่องจักรตามสิทธิประโยชน์ที่คณะกรรมการอนุมัติโดยคณะกรรมการส่งเสริมการลงทุนได้อนุมัติการขยายเวลาดังนี้

-   บัตรส่งเสริมสำหรับโครงการถลุงแร่ (“DRI Project”) ให้ขยายเวลาออกไปถึงวันที่ 24
    เมษายน 2549

-   บัตรส่งเสริมสำหรับโครงการผลิตเหล็กแผ่นรีดเย็นหรือผลิตภัณฑ์ชนิดเคลือบ ( “PGL
    Project”) ให้ขยายเวลาออกไปถึงวันที่ 13 มีนาคม 2549

  สำหรับโครงการผลิตเหล็กแผ่นรีดร้อน (“CSP Project”)
  ปัจจุบันอยู่ในระหว่างการดำเนินการขอขยายเวลาลดหย่อนอากรขาเข้าเครื่องจักรไปจนถึงปี
  2550 ซึ่งเรื่องดังกล่าวอยู่ในระหว่างการพิจารณาของคณะกรรมการ

2.  การตลาด

กลยุทธ์ด้านผลิตภัณฑ์

  เหล็กที่ใช้ในประเทศไทยมาจากการนำเข้าในปริมาณสูง
  จึงเป็นโอกาสอันดีของบริษัทที่จะนำเสนอสินค้าคุณภาพดีให้แก่ลูกค้าในประเทศเพื่อทดแทนการนำเข้า
  ซึ่งคาดว่าความต้องการเหล็กในประเทศจะเพิ่มสูงขึ้นในอนาคต
  เช่นเดียวกับตลาดเหล็กแผ่นในต่างประเทศก็เติบโตอย่างต่อเนื่อง

  กลยุทธ์ของบริษัทคือการผลิตและจำหน่ายสินค้าพื้นฐาน (Commodity)
  ควบคู่ไปกับสินค้ามูลค่าเพิ่มคุณภาพดี เพื่อเพิ่มทางเลือกให้แก่ลูกค้า
  อันจะทำให้ยอดขายของบริษัทมีเสถียรภาพมากขึ้นและมีผลกำไรสูงขึ้น ซึ่งในปี 2548
  บริษัทได้เริ่มผลิตเหล็กแผ่นรีดร้อนปรับสภาพผิวออกสู่ตลาด
  และสามารถขายได้ในราคาสูงกว่าราคามาตรฐาน
  บริษัทคาดการณ์ว่าจะสามารถผลิตและจำหน่ายเหล็กแผ่นรีดร้อนล้างผิวและเคลือบน้ำมัน
  ออกสู่ตลาดได้ในประมาณไตรมาสที่สองของปี 2549 และเริ่มการก่อสร้างสายการเคลือบสังกะสี
  (Galvanizing Line) ในปี 2550

  โดย บริษัทมีแผนที่จะปรับปรุงกลยุทธ์ด้านผลิตภัณฑ์ดังนี้

  1) มุ่งเน้นการผลิตเหล็กแผ่นรีดร้อนชนิดที่อยู่ในความต้องการของตลาด

  2) มุ่งเน้นการผลิตเหล็กแผ่นรีดร้อนแบบบาง (Light Gauge) ที่มีความหนาระหว่าง 1.2
  -3.0 มิลลิเมตร

  3) ปรับปรุงเครื่องจักรในส่วนของการปรับสภาพผิว (Skinpass)

  4) เจาะตลาดผลิตภัณฑ์เหล็กล้างผิวและเคลือบน้ำมัน (Pickled & Oiled)
  ที่ใช้ในอุตสาหกรรมผลิตรถยนต์และเครื่องใช้ไฟฟ้า

  5) เจาะตลาดผลิตภัณฑ์เหล็กแผ่นรีดร้อนเพื่อนำไปผลิตหล็กแผ่นรีดเย็น

  6) ปรับปรุงสัดส่วนการผลิต โดยเพิ่มการผลิตผลิตภัณฑ์มูลค่าเพิ่มให้มากขึ้น เช่น
  เหล็กโครงสร้างทนแรงสูง, เหล็กแผ่นล้างผิวและเคลือบน้ำมัน
  เหล็กแผ่นรีดเย็นเคลือบสังกะสีแบบจุ่มร้อน เหล็กแผ่นรีดเย็นเคลือบสังกะสีแบบจุ่มร้อนและอบร้อน
  ในปี 2551

กลยุทธ์ด้านราคา

  1) จำหน่ายผลิตภัณฑ์เหล็กแผ่นชนิดธรรมดา (Standard Gauge)
  ในราคาที่แข่งขันได้เพื่อให้ได้ส่วนแบ่งตลาดจากสินค้านำเข้าและผู้ผลิตในประเทศรายอื่น ๆ

  2) บริษัทมีเทคโนโลยีในการผลิตที่ทันสมัยทำให้มีต้นทุนต่ำและสามารถผลิตสินค้าที่มีมูลค่าเพิ่มได้

  3) บริษัทสามารถผลิตเหล็กแผ่นชนิดบาง (ความหนา 1.2 มิลลิเมตร กว้าง 1.1-1.6 เมตร)
  ซึ่งจะสามารถตั้งราคาขายสูงได้

กลุ่มลูกค้าเป้าหมาย

  กลุ่มลูกค้าเป้าหมายหลักของบริษัทสามารถแบ่งได้เป็น 3 กลุ่ม ดังนี้

1)  ศูนย์บริการตัดเหล็ก (Steel Service Centre)
    คือผู้ที่ซื้อเหล็กรีดร้อนและรีดเย็นเพื่อนำมาตัดออกเป็นขนาดต่างๆ
    หรือขึ้นรูปเป็นเหล็กรูปแบบต่างๆ สำหรับจำหน่ายให้กับผู้ใช้อีกทอดหนึ่ง
    ปัจจุบันในประเทศไทยมีศูนย์บริการตัดเหล็กประมาณ 15 ราย ซึ่งมีปริมาณการผลิตประมาณ
    1.26 ล้านตันต่อปี

2)  ผู้ผลิตท่อเหล็ก (Pipe Maker) ได้แก่ โรงงานผลิตท่อเหล็กขนาดต่างๆ เพื่อใช้ในงานท่อ
    รวมทั้งผลิตเพื่อส่งออกไปขายต่างประเทศ ปัจจุบันประเทศไทยมีผู้ผลิตท่อเหล็กประมาณ 30
    ราย โดยมีกำลังการผลิตประมาณ 1.85 ล้านตันต่อปี

3)  ผู้ใช้โดยตรงอื่นๆ (Direct User) เช่น ผู้ผลิตเหล็กแผ่นรีดเย็นในประเทศ
    ผู้ผลิตชิ้นส่วนรถยนต์และเครื่องใช้ไฟฟ้า ซึ่งมีปริมาณความต้องการประมาณ 2.5 ล้าน ตันต่อปี

  หมายเหตุ:
  ตัวเลขความต้องการของลูกค้าแต่ละประเภทเป็นข้อมูลของสถาบันเหล็กและเหล็กกล้าแห่งประเทศไทย
  (ISIT)

  นับจากการกลับมาผลิตใหม่ในปี 2547
  บริษัทมีนโยบายที่จะกระจายสายผลิตภัณฑ์ให้คลอบคลุมฐานลูกค้าทั้ง 3 กลุ่มดังกล่าว
  ทั้งนี้ในระยะเริ่มแรกของการผลิต
  บริษัทอาจจะต้องพึ่งพาลูกค้ารายใหญ่ที่มีคำสั่งซื้อในปริมาณสูงเพื่อการผลิตอย่างต่อเนื่อง
  ต่อเมื่อบริษัทดำเนินธุรกิจได้มั่นคงมากขึ้นและขยายการผลิตไปสู่ผลิตภัณฑ์ต่อเนื่องแล้ว
  บริษัทจะสามารถขยายฐานลูกค้าได้เพิ่มขึ้น ลดความเสี่ยงจากการพึ่งพาลูกค้ารายใหญ่ลง

ช่องทางการจัดจำหน่าย

  สำหรับการขายในประเทศบริษัทจะมีการจัดจำหน่ายสินค้าของบริษัทผ่าน 2 ช่องทางดังนี้

1)  การจัดจำหน่ายโดยตรง (Direct Sale)

  บริษัทมีแผนที่จะจัดจำหน่ายโดยตรงสำหรับกลุ่มลูกค้าประเภทศูนย์บริการเหล็ก ผู้ผลิตท่อเหล็ก
  ผู้ผลิตชิ้นส่วนรถยนต์ และผู้ผลิตเครื่องใช้ไฟฟ้า ซึ่งคาดว่าจะมีสัดส่วนประมาณร้อยละ 60
  ของยอดจำหน่ายภายในประเทศทั้งหมด

2)  การจัดจำหน่ายผ่านตัวแทนขายส่ง (Wholesaler)

  สำหรับกลุ่มลูกค้าอื่นๆ ซึ่งเป็นลูกค้ารายเล็กและมีจำนวนมาก
  บริษัทจะทำการจัดจำหน่ายผ่านตัวแทนขายส่ง
  ซึ่งจะทำให้บริษัทลดภาระค่าใช้จ่ายในการจ้างพนักงานขายและค่าใช้จ่ายด้านการตลาดได้มาก
  นอกจากนี้ยังเป็นการแบ่งภาระความเสี่ยงด้านเครดิตในลูกค้ากลุ่มนี้ให้กับตัวแทนขายส่งเป็นผู้รับผิดชอบ
  บริษัทคาดว่าจะขายผ่านช่องทางนี้เป็นสัดส่วนประมาณร้อยละ 40 ของยอดจำหน่ายภายในประเทศ

  สำหรับการส่งออก บริษัทคาดว่าจะจัดจำหน่ายผ่านตัวแทนขายส่งเป็นหลัก
  โดยคิดเป็นประมาณร้อยละ 90 ของยอดส่งออก ที่เหลือประมาณร้อยละ 10
  จะจัดจำหน่ายโดยตรง

กลยุทธ์การตลาด

  1) ให้ความสำคัญกับลูกค้าทุกราย โดยเฉพาะรายที่มีคำสั่งซื้อในปริมาณที่สูง
  ซึ่งจะทำให้การผลิตเป็นไปอย่างต่อเนื่อง

  2) นำเสนอผลิตภัณฑ์ใหม่ที่มีการปรับปรุงคุณภาพผิวเหล็ก (Skin Pass) ให้กับตลาดในประเทศ
  และแสวงหาความร่วมมือกับศูนย์บริการเหล็กในต่างประเทศ

  3) เจาะตลาดผู้ผลิตชิ้นส่วนรถยนต์และชิ้นส่วนเครื่องปรับอากาศ

  4) มุ่งเน้นไปที่ผลิตภัณฑ์ที่มีมูลค่าเพิ่ม 5) เจาะตลาดผลิตภัณฑ์เหล็กล้างผิวและเคลือบน้ำมัน
  (Pickled and Oiled) สำหรับการผลิตรถยนต์

  6) เจาะตลาดเหล็กแผ่นรีดร้อนที่ใช้สำหรับการผลิตเหล็กแผ่นรีดเย็น

  7) ตั้งแต่ปี 2548 เป็นต้นไป
  ลูกค้าของบริษัทจะได้รับความเชื่อมั่นในสินค้าและการบริการของบริษัทเต็มที่
  เนื่องจากบริษัทได้รับการรับรองมาตรฐานสากล ISO 9001 : 2000
  ในเรื่องการบริหารการจัดการในด้านคุณภาพของสินค้าและการบริการ

  ภาวะอุตสาหกรรมเหล็กในปี 2548

ปริมาณการใช้เหล็กสำเร็จรูปทั่วโลก

  CRU Monitor Report รายงานว่าปริมาณการใช้เหล็กสำเร็จรูปทั่วโลกในปี 2548
  มีปริมาณเท่ากับ 963 ล้านตันเพิ่มขึ้นจากปี 2547 เพียงร้อยละ 3.7
  ทั้งนี้ป็นผลสืบเนื่องมาจากการบริโภคที่ลดลงในบางภูมิภาค เช่น สหรัฐอเมริกา และ ยุโรป

  อย่างไรก็ตาม กลุ่มประเทศในภูมิภาคเอเซียก็ยังมีการบริโภคเหล็กสำเร็จรูปถึง 456
  ล้านตันคิดเป็นร้อยละ 47.3 ของปริมาณการใช้เหล็กทั่วโลก
  โดยเฉพาะประเทศจีนที่บริโภคเหล็กถึงร้อยละ 32.2 ของปริมาณการบริโภคเหล็กทั่วโลก

  ถึงแม้ว่าประเทศจีนจะเป็นประเทศที่มีการบริโภคเหล็กมากแต่ก็เป็นประเทศที่มีการผลิตสูงเช่นกัน
  จากการเพิ่มกำลังการผลิตในปี 2547 และ 2548
  และความไม่เด็ดขาดในการปิดโรงงานขนาดเล็กที่ไม่มีประสิทธิภาพของประเทศจีน
  ทำให้ผลผลิตที่ออกมาเกินความต้องการในประเทศ ประเทศจีนกลายเป็นผู้ส่งออกเหล็ก
  และส่งผลให้ราคาเหล็กลดลง

  ตารางการบริโภคเหล็กสำเร็จรูปทั่วโลก

  หน่วย: 1,000 ตัน

+--------------+--------+-------+---------+--------+--------+---------+
|              | ไตรมาส | ไ     | %       | ยอดรวม | ยอดรวม | %       |
|              | 4      | ตรมาส |         |        |        |         |
|              |        | 4     | เป      | ม.ค    | ม.ค    | เป      |
|              | ปี 2547 |       | ลี่ยนแปลง | .-ธ.ค. | .-ธ.ค. | ลี่ยนแปลง |
|              |        | ปี     |         |        |        |         |
|              |        | 2548  |         | ปี 2547 | ปี 2548 |         |
+--------------+--------+-------+---------+--------+--------+---------+
|              |        |       |         |        |        |         |
+--------------+--------+-------+---------+--------+--------+---------+
| สหรัฐอเมริกา   | 29,367 | 2     | -10.8%  | 1      | 1      | -10.7%  |
|              |        | 6,166 |         | 18,711 | 05,969 |         |
+--------------+--------+-------+---------+--------+--------+---------+
| แคนาดา       | 4,834  | 4,500 | -6.9%   | 18,048 | 17,503 | -3%     |
+--------------+--------+-------+---------+--------+--------+---------+
| อเมริกาเหนือ   | 34,201 | 3     | -10.3%  | 1      | 1      | -9.7%   |
|              |        | 0,666 |         | 36,759 | 23,473 |         |
+--------------+--------+-------+---------+--------+--------+---------+
| ยุโรป         | 36,782 | 3     | -6.7%   | 1      | 1      | -3.4%   |
|              |        | 4,315 |         | 49,194 | 43,980 |         |
+--------------+--------+-------+---------+--------+--------+---------+
| ญี่ปุ่น          | 18,576 | 1     | 3%      | 71,564 | 74,589 | 4.2%    |
|              |        | 9,141 |         |        |        |         |
+--------------+--------+-------+---------+--------+--------+---------+
| จีน           | 66,509 | 8     | 32.1%   | 2      | 3      | 20.2%   |
|              |        | 7,920 |         | 58,316 | 10,675 |         |
+--------------+--------+-------+---------+--------+--------+---------+
| เกาหลีใต้      | 12,567 | 1     | 1.8%    | 47,048 | 49,192 | 4.5%    |
|              |        | 2,801 |         |        |        |         |
+--------------+--------+-------+---------+--------+--------+---------+
| ไต้หวัน        | 5,590  | 5,780 | 3.3%    | 23,206 | 21,975 | -5.3%   |
+--------------+--------+-------+---------+--------+--------+---------+
| เอเซีย        | 1      | 12    | 21.6%   | 4      | 4      | 14%     |
|              | 03,241 | 5,642 |         | 00,134 | 56,430 |         |
+--------------+--------+-------+---------+--------+--------+---------+
| กลุ่มรัสเซียเก่า  | 10,905 | 1     | -0.3%   | 40,791 | 42,467 | 4.1%    |
|              |        | 0,870 |         |        |        |         |
+--------------+--------+-------+---------+--------+--------+---------+
| บราซิล        | 5,279  | 4,496 | -14.8%  | 19,375 | 17,922 | -7.4%   |
+--------------+--------+-------+---------+--------+--------+---------+
| ประเทศอื่นๆ    | 43,892 | 4     | 1.9%    | 1      | 1      | -1.5%   |
|              |        | 4,728 |         | 81,858 | 79,034 |         |
+--------------+--------+-------+---------+--------+--------+---------+
| ยอดรวมทั่วโลก  | 2      | 25    | 7%      | 9      | 9      | 3.7%    |
|              | 34,300 | 0,716 |         | 28,113 | 63,305 |         |
+--------------+--------+-------+---------+--------+--------+---------+

  ที่มา: CRU Monitor Report

  ราคาวัตถุดิบและเหล็กสำเร็จรูป

  ในปี 2548
  ราคาวัตถุดิบมีความผันผวนมากและลดลงอย่างรุนแรงอันสืบเนื่องมาจากสินค้าเหล็กสำเร็จรูปและกึ่งสำเร็จรูปมีเกินความต้องการของตลาดโลก
  ทำให้ราคาลดลงอย่างรวดเร็วนับจากไตรมาสทีสอง

  ในช่วงไตรมาสแรกราคาของเศษเหล็กอยู่ที่ประมาณ 250 เหรียญสหรัฐฯต่อตัน
  ยังไม่เปลี่ยนแปลงมากนักจากราคาเมื่อปลายปี 2547 ในไตรมาสที่สอง ราคาลดลงมาที่ประมาณ
  160-180 เหรียญสหรัฐฯต่อตัน ในไตรมาสที่สามราคาเริ่มขยับขึ้นมาในช่วงเดือนกรกฎาคม
  ถึงกันยายน อยู่ที่ 225 – 260 เหรียญสหรัฐฯต่อตัน จากนั้นราคาเศษเหล็กก็เริ่มลดลงอีกครั้ง

  ราคาบิลเล็ตและแสลบได้รับผลกระทบลดลงมาอย่างรุนแรงเช่นกันจากราคาของตลาดโลก
  แต่ในประเทศสหรัฐอเมริกา และยุโรป ราคาบิลเล็ตและแสลบเริ่มขยับเพิ่มขึ้น
  ราคาของเหล็กทรงยาวและเหล็กทรงแบนลดลงอย่างรวดเร็วจากการคาดการณ์ว่าจะมีการผลิตเหล็กเกินกว่าความต้องการที่แท้จริงในประเทศจีน
  กำลังการผลิตที่เกินความต้องการจะถูกส่งออกในราคาถูก
  ในขณะที่มาตรการทางภาครัฐของจีนที่พยายามปิดหรือรวมกิจการของโรงเหล็กมีความก้าวหน้าน้อยกว่าที่คาด

  มีโรงเหล็กหลายแห่งลดกำลังการผลิตลง
  เพื่อเป็นการประคองราคาและรักษาสมดุลย์ของอุปสงค์และอุปทานในตลาดโลก
  และยังเป็นการแข่งขันกับเหล็กนำเข้าจากต่างประเทศซึ่งมีราคาถูกกว่า เช่น Tokyo Steel
  ที่ประกาศลดกำลังการผลิตลง 1 ล้านตัน

  เป็นที่เชื่อกันว่าราคาในตลาดโลกได้ลงมาใกล้จุดต่ำสุดแล้วและจะเริ่มมีการเก็บสต๊อกในต้นปี
  2549 จึงน่าที่จะทำให้ราคาเหล็กปรับตัวเพิ่มขึ้น

  ภาวะอุตสาหกรรมเหล็กไทยในปี 2548

  ในช่วงไตรมาสแรกของปี 2548
  ผู้ผลิตเหล็กเส้นในประเทศต้องประสบกับปัญหาจากสินค้าคงคลังราคาสูง
  ขณะที่ราคาขายสินค้าลดลงเนื่องมาจากความต้องการใช้เหล็กเส้นก่อสร้างที่ลดลงอันเป็นผลจากอัตราดอกเบี้ยที่สูงขึ้นจนกระทบต่อโครงการก่อสร้างขนาดใหญ่ของภาครัฐ
  และ โครงการที่อยู่อาศัยของเอกชน

  การกำหนดราคาในตลาดจึงเป็นอำนาจของผู้ซื้อซึ่งจะคงปริมาณสินค้าในมือไว้ให้น้อยที่สุด
  เนื่องจากคาดว่าราคาจะลดลง
  ในขณะที่ผู้ผลิตจำเป็นที่จะต้องขายสินค้าในราคาที่ไม่เต็มใจนักเพราะได้กำไรน้อยหรือแทบไม่มีกำไร

  สำหรับเหล็กแผ่นในประเทศนั้น ความต้องการใช้อย่างต่อเนื่องในอุตสาหกรรมรถยนต์
  อุตสาหกรรมเครื่องใช้ไฟฟ้า และอุตสาหกรรมก่อสร้างทำให้มีปริมาณการบริโภคเหล็กแผ่นในปี
  2548 ถึง 8.2 ล้านตัน โดยมีปริมาณการผลิตในประเทศ 4.4 ล้านตัน (1.4 ล้านตัน
  ส่งออกไปจำหน่ายต่างประเทศ) และ สินค้านำเข้า 5.3 ล้านตัน
  อย่างไรก็ตามการนำเข้าสินค้าราคาถูกเป็นจำนวนมากมีผลให้ราคาเหล็กแผ่นในประเทศลดต่ำลงเช่นกัน

  ตารางการบริโภคเหล็กทรงยาวและทรงแบนภายในประเทศ

  หน่วย: 1,000 ตัน

  -------------- -------- -------- -------- -------- -------- -------- --------
  ปี              2542     2543     2544     2545     2546     2547     2548

  การผลิต         3,237    4,451    4,652    6,747    7,497    9,009    9,381

  นำเข้า          3,832    3,885    4,201    4,549    4,925    5,355    6,213

  ส่งออก          1,109    1,574    1,246    1,247    1,455    1,646    1,717

  การบริโภคจริง    5,960    6,762    7,607    10,049   10,967   12,718   13,877
  -------------- -------- -------- -------- -------- -------- -------- --------

  ที่มา: สถาบันเหล็กและเหล็กกล้าแห่งประเทศไทย

  การผลิตเหล็กทรงยาวและทรงแบนได้เพิ่มขึ้นเพียงร้อยละ 4.1
  เนื่องจากราคาขายที่ต่ำลงทำให้ผู้ผลิตลดกำลังการผลิตลง
  ขณะที่การนำเข้ามีอัตราเพิ่มขึ้นอยู่ที่ร้อยละ 16 โดยส่วนมากยังเป็นการนำเข้าเหล็กคุณภาพพิเศษ
  ปริมาณการส่งออก 1.7 ล้านตัน เพิ่มขึ้นร้อยละ 4.3
  โดยส่วนมากจะเป็นการส่งออกเหล็กแผ่นรีดร้อนและเหล็กแผ่นรีดเย็น
  ในขณะที่อัตราการบริโภคภายในประเทศเพิ่มขึ้นร้อยละ 9.1

  ภาวะอุตสาหกรรมเหล็กแผ่นของประเทศไทยในปี 2548

  ปริมาณโดยรวมของการบริโภคเหล็กแผ่นของประเทศไทยปี 2548 เท่ากับ 8.2 ล้านตัน
  เพิ่มขึ้นจากปี 2547 ถึงร้อยละ15.5 ในภาคการผลิตเพิ่มขึ้นร้อยละ 13.1 เป็น 4.4 ล้านตัน
  การส่งออกเพิ่มขึ้นเพียงร้อยละ 9 และการนำเข้าเพิ่มขึ้นร้อยละ 15.7 เมื่อเทียบกับปี
  2547โดยส่วนมากยังเป็นการนำเข้าเหล็กคุณภาพสูงจากประเทศญี่ปุ่น

  ตารางการบริโภคเหล็กแผ่นของประเทศไทย

  หน่วย: 1,000 ตัน

  --------------- ------- ------- ------- -------- ------- ------- --------
  ปี               2542    2543    2544    2545     2546    2547    2548

  การผลิต          1,560   2,241   1,887   2,972    3,327   3,905   4,419

  นำเข้า           3,272   3,285   3,645   3,773    4,153   4,544   5,260

  ส่งออก           682     1,145   697     908      1,077   1,292   1,409

  การบริโภคจริง     4,150   4,381   4,835   5,837    6,403   7,157   8,271
  --------------- ------- ------- ------- -------- ------- ------- --------

  ที่มา : สถาบันเหล็กและเหล็กกล้าแห่งประเทศไทย

  เหล็กแผ่นรีดร้อน

  ในปี 2548
  การบริโภคเหล็กแผ่นรีดร้อนในประเทศทั้งที่เป็นชนิดแผ่นหนาและชนิดม้วนมีการขยายตัวเพิ่มขึ้นร้อยละ
  8.9 เมื่อเทียบกับปี 2547 โดยเป็นปริมาณการใช้รวมถึง 6.15 ล้านตัน

  ปริมาณการบริโภคเหล็กแผ่นรีดร้อนชนิดแผ่นหนาภายในประเทศในปี 2548 เท่ากับ 600,000 ตัน
  หรือเท่ากับร้อยละ 9.7 ของการบริโภคเหล็กแผ่นรีดร้อนในประเทศทั้งหมดจำนวน 6.1 ล้านตัน
  ในภาคการผลิต อัตราการผลิตคงที่เมื่อเทียบกับปี 2547
  ส่วนการนำเข้าเหล็กแผ่นหนาเพิ่มขึ้นร้อยละ 22.8
  ในขณะที่การส่งออกเหล็กแผ่นหนาเพิ่มขึ้นถึงสี่เท่า
  ซึ่งเป็นการส่งออกไปประเทศสหรัฐอเมริกาและสเปนเป็นส่วนใหญ่

  การผลิตเหล็กแผ่นรีดร้อนชนิดม้วน มีปริมาณเพิ่มขึ้นเป็น 3.8 ล้านตัน หรือเพิ่มขึ้นร้อยละ 11.7
  เมื่อเทียบกับปี 2547 การส่งออกในปี 2548 มีปริมาณ 772,792 ตัน
  ซึ่งเป็นการส่งออกไปยังประเทศจีนและเวียดนาม

  ในปี 2548 การนำเข้าเหล็กแผ่นรีดร้อนชนิดม้วนมีอัตราคงที่ 2.4 ล้านตัน
  การนำเข้าเหล็กแผ่นรีดร้อนคุณภาพ ที่นำมาเป็นวัตถุดิบสำหรับผลิตเหล็กแผ่นรีดเย็นเพิ่มขึ้นร้อยละ
  2.7 เมื่อเทียบกับปี 2547 โดยมีปริมาณ 1.5 ล้านตัน
  และเป็นการนำเข้าเหล็กแผ่นรีดร้อนที่ผ่านการล้างกรดและเคลือบน้ำมันถึง 796,993 ตัน
  ซึ่งเพิ่มขึ้นถึงร้อยละ 60.4 เทียบกับปี 2547
  ซึ่งสัมพันธ์กันกับการเติบโตของอุตสาหกรรมยานยนต์และเครื่องใช้ไฟฟ้าภายในประเทศ

  ภาพรวมอุตสาหกรรมเหล็กแผ่นรีดร้อน ปี 2548

  ---------------------------------- ------------- --------------- ----------
                                     ขนาดของตลาด   แหล่งที่มา (หน่วย:  
                                                   1,000 ตัน)       

                                                   ผู้ผลิตในประเทศ    นำเข้า

  เหล็กแผ่นรีดร้อนคุณภาพทั่วไป              2953          2608            345

  เหล็กแผ่นรีดร้อนสำหรับผลิตเหล็กแผ่นรีดเย็น   2300          800             1500

  เหล็กแผ่นรีดร้อนล้างผิว และเคลือบน้ำมัน     895           100             795

  ยอดรวมตลาดในประเทศ                 6148          3508            

  ส่งออก                                            922             

  ยอดรวมการผลิตและนำเข้า                             4430            2640
  ---------------------------------- ------------- --------------- ----------

  หมายเหตุ: ตัวเลขจากสถาบันเหล็กและเหล็กกล้าแห่งประเทศไทย และประมาณการจากบริษัท

  เหล็กแผ่นเคลือบ

  ปริมาณการบริโภคเหล็กเคลือบทุกชนิดภายในประเทศเพิ่มขึ้นร้อยละ 5.4 เทียบกับปี 2547
  คิดเป็นปริมาณ 2.13 ล้านตัน แต่โดยรวมของภาคการผลิตลดลงมาอย่างมากถึงร้อยละ 20.2
  เทียบกับปี 2547 สืบเนื่องจากมีการนำเข้าเหล็กแผ่นเคลือบเข้ามาเป็นจำนวนมากถึงร้อยละ
  27.5 ของปี 2547 และส่งออกลดลงถึงร้อยละ 22.6 ของปี 2547

  ปริมาณการบริโภคเหล็กเคลือบสังกะสีแบบจุ่มร้อนและแบบเคลือบด้วยไฟฟ้า เพิ่มขึ้นร้อยละ 26
  เมื่อเทียบกับปี 2547 ซึ่งเป็นผลมาจากการเติบโตของภาคการก่อสร้าง
  อุตสาหกรรมยานยนต์และเครื่องใช้ไฟฟ้า ในขณะที่ปริมาณการผลิตลดลงร้อยละ 24.9
  เนื่องจากมีการนำเข้าจากต่างประเทศเป็นจำนวนมาก

  ปริมาณการนำเข้าจึงเพิ่มขึ้นถึง 1,017,258 ตัน หรือคิดเป็นร้อยละ 48.1 เมื่อเทียบกับปี 2547
  โดยเป็นการนำเข้าเหล็กแผ่นเคลือบสังกะสีแบบจุ่มร้อน 865,591 ตัน เพิ่มขึ้นร้อยละ 55.9
  จากปี 2547 และแบบเคลือบด้วยไฟฟ้าเพิ่มขึ้นร้อยละ 15.3
  ส่วนการส่งออกเหล็กเคลือบสังกะสีแบบจุ่มร้อนลดลงร้อยละ 41.4
  และการส่งออกเหล็กแผ่นเคลือบสังกะสีด้วยไฟฟ้าลดลงร้อยละ 60.6 เมื่อเทียบกับเมื่อปีที่แล้ว
  ซึ่งคิดเป็นจำนวน 48,131 ตัน โดยส่วนมากเป็นการส่งออกไปยังประเทศพม่าและลาว

  การบริโภคเหล็กแผ่นเคลือบดีบุกและเหล็กแผ่นเคลือบประเภทอื่นๆ ภายในประเทศลดลง
  โดยเมื่อเทียบกับปี 2547 ลดลงร้อยละ 16.4

  แนวโน้มอุตสาหกรรมเหล็กโลก

  ในปี 2549
  ราคาเหล็กในตลาดโลกมีแนวโน้มที่จะขยับขึ้นหลังจากได้ลดต่ำลงอย่างรวดเร็วโดยตลอดในปี
  2548
  อันเป็นผลจากการควบรวมกิจการของโรงงานเหล็กหลายแห่งในโลกเพื่อเป็นลดต้นทุนการผลิต
  การบริหาร การพัฒนาด้านเทคโนโลยีการผลิตเหล็ก
  และสร้างอำนาจต่อรองในการซื้อวัตถุดิบและการขายสินค้า จะทำให้เกิดความสมดุลย์ของอุปทาน
  และอุปสงค์ในตลาด
  คาดว่าจะมีการควบรวมและรวมกิจการของโรงงานอีกหลายแห่งในประเทศจีนในอนาคต

  สำหรับอนาคตของอุตสาหกรรมเหล็กนั้นคาดว่าจะมีการลงทุนในอุตสาหกรรมต้นน้ำ และ
  การพัฒนาเทคโนโลยีในการผลิตมากขึ้น นอกจากนี้ได้มีการคาดการณ์ว่า ประเทศจีน
  และประเทศอินเดียจะเป็นประเทศสำคัญที่มีบทบาทในตลาดเหล็กโลกในระยะเวลาอันใกล้
  เนื่องมาจากตัวเลขการผลิตและการบริโภคเหล็กในประเทศทั้งสอง

  ภาวะการแข่งขัน

  การแข่งขันในประเทศ

  ผู้ผลิตเหล็กชนิดเหล็กแผ่นรีดร้อน และเหล็กแผ่นเคลือบผิวในประเทศ มีดังต่อไปนี้

  1) กลุ่มผลิตภัณฑ์เหล็กแผ่นรีดร้อน (Hot Rolled) ซึ่งเป็นชนิดม้วน 3 รายและชนิดแผ่น 2
  รายคือ

  กลุ่มชนิดม้วน

-   สหวิริยาสตีล อินดัสตรี (SSI)

-   นครไทยสตริปมิล (NSM)

-   จี-สตีล (G-Steel) (เปลี่ยนชื่อจาก สยามสตริปมิลล์ (SSM))

  กลุ่มชนิดแผ่น

-   แอล พี เอ็น เพลทมิล (LPN)

-   สหวิริยาเพลทมิล (SPM)

  ในปี 2548 มีกำลังการผลิตภายในประเทศรวมกันถึง 8 ล้านตัน
  อันสืบเนื่องมาจากการเพิ่มกำลังการผลิตของ SSI ทำให้มีกำลังการผลิตถึง 4 ล้านตัน
  แต่คาดว่าผลิตจริงประมาณ 2 ล้านตัน คิดเป็นร้อยละ 50 ของกำลังการผลิต ส่วน G-Steel
  มีกำลังการผลิต 1.5 ล้านตัน คาดว่าผลิตจริง 1 ล้านตันเท่ากับร้อยละ 66.6 ของกำลังการผลิต
  ส่วน NSM มีกำลังการผลิต 1.5 ล้านตัน ผลิตจริง 0.77 ล้านตัน คิดเป็นร้อยละ 51.3
  ของกำลังการผลิต

  บริษัทมีปริมาณการจำหน่ายในประเทศร้อยละ 57
  โดยส่วนมากเป็นการจำหน่ายให้กับผู้ผลิตท่อและศูนย์บริการตัดเหล็ก
  และส่งออกไปต่างประเทศร้อยละ 43 ในปี 2548

  การแข่งขันในประเทศในไตรมาสแรกได้รับผลกระทบจากการนำเข้าสินค้าราคาถูกจากต่างประเทศมากกว่าการแข่งขันกันระหว่างผู้ผลิตในประเทศเอง
  โดยมีการนำเข้าสินค้าราคาถูกจากประเทศจีนเข้ามาเป็นจำนวนมาก
  โดยเฉพาะอย่างยิ่งเหล็กแผ่นรีดร้อนหน้าแคบซึ่งมีราคาถูกกว่าเหล็กแผ่นหน้าปกติมาก
  โดยเหล็กแผ่นหน้ากว้างมีราคาอยู่ที่ 370 เหรียญสหรัฐฯ ต่อตัน
  ในขณะที่เหล็กแผ่นหน้าปกติอยู่ที่ราคา 450 เหรียญสหรัฐฯ
  ทำให้มีการนำเข้ามาเป็นจำนวนมากจนกระทบกับราคาจำหน่ายเหล็กแผ่นหน้าปกติในประเทศ
  ซึ่งต้องอาศัยการควบคุมโดยสำนักงานมาตรฐานอุตสาหกรรมในเรื่องคุณภาพ
  และมาตรฐานเพื่อให้เกิดการแข่งขันที่ยุติธรรม

  สำหรับช่วงไตรมาสที่สองราคาในตลาดโลกลดลงอย่างรวดเร็วทำให้ผลต่างของเหล็กทั้งสองประเภทลดลงจนไม่คุ้มกับต้นทุนนำเข้า
  อย่างไรก็ตามผู้ผลิตในประเทศก็ยังไม่สามารถตอบสนองความต้องการของตลาดในประเทศได้อย่างเต็มที่เนื่องจากไม่สามารถลดราคาขายแข่งกับสินค้านำเข้าได้เพราะมีต้นทุนวัตถุดิบซื้อล่วงหน้าในราคาสูงอยู่มาก
  นอกจากนี้แม้กระทั่งเหล็กแผ่นบางพิเศษซึ่งเป็นเหล็กแผ่นราคาสูงยังประสบปัญหาการนำเข้าสินค้าราคาถูกจนทำให้ราคาในประเทศต่ำลง

  ผู้ผลิตในประเทศจึงจำเป็นต้องลดกำลังการผลิตลงเพื่อรักษาระดับราคาที่เหมาะสมและเพื่อให้เกิดความสมดุลย์ของอุปสงค์และอุปทานในประเทศ
  แม้กระนั้นราคาเหล็กก็ยังลดลงอีกเนื่องจากผู้ซื้อไม่กล้าตัดสินใจซื้อเนื่องจากเกรงว่าราคาสินค้าจะลดลงไปอีกจึงซื้อเพื่อให้เพียงพอกับการใช้จริงเท่านั้นและไม่ต้องการเก็บ
  สต๊อก นอกจากนี้ในปลายปี 2548 ผู้ผลิตในประเทศจีนได้ประกาศว่าราคาเหล็กในต้นปี 2549
  มีแนวโน้มที่จะลดต่ำลงไปอีกยิ่งทำให้ผู้บริโภคเกิดความลังเลมากขึ้น

  อย่างไรก็ตามบริษัทคาดว่าสถานการณ์เช่นนี้จะดำเนินต่อไปอีกในระยะเวลาสั้น ๆ
  เนื่องจากตลาดได้ตอบรับราคาสินค้าที่คาดว่าจะตกไว้ล่วงหน้าแล้วประกอบกับอุปสงค์และอุปทานในประเทศเริ่มสมดุลย์กัน
  และโครงการต่าง ๆ ของภาครัฐจะมีความชัดเจนขึ้นซึ่งจะทำให้เกิดกำลังการซื้อในรอบใหม่ต่อไป

  2) กลุ่มผลิตภัณฑ์เหล็กแผ่นเคลือบผิว (Coated Products)

-   บลูสโคป (Bluescope)

-   ไทยแลนด์ไอออน เวิร์คส์ (TIW)*

-   สังกะสีไทย (STC)

-   สังกะสีฟาร์อีสท์ (FEIW)*

-   กรุงเทพผลิตเหล็ก (BSI)

-   เหล็กแผ่นเคลือบไทย (TCSSC)*

-   แผ่นเหล็กวิลาสไทย (TTMFG)*

-   สยามแผ่นเหล็กวิลาส (STPC)*

  หมายเหตุ * กลุ่มผู้ผลิตดังกล่าวมีผู้ร่วมทุนซึ่งเป็นผู้ผลิตหรือผู้ค้าเหล็กจากประเทศญี่ปุ่น

  0

  ในปี 2548 ที่ผ่านมาบริษัทยังไม่มีการผลิตผลิตภัณฑ์ใดที่เป็นเหล็กแผ่นเคลือบผิว

  กลุ่มผู้ผลิตเหล็กแผ่นเคลือบผิวที่ถือเป็นคู่แข่งโดยตรงของบริษัทมีเพียง BSI และ Bluescope
  เนื่องจากผู้ผลิตรายอื่นผลิตผลิตภัณฑ์ที่มีลักษณะการนำไปใช้งานต่างกัน เช่น
  สังกะสีลอนสำหรับมุงหลังคา

  การแข่งขันกับต่างประเทศ

  ภาวะตลาดส่งออกไตรมาสแรกในปี 2548 ยังคงดีต่อเนื่องจากปลายปี 2547
  โดยบริษัทได้ส่งสินค้าออกไปยังประเทศ จีน อินเดีย และอินโดนีเซีย
  และตลาดเกิดความซบเซาลงตั้งแต่ไตรมาสที่สองจากการที่ผู้ใช้ได้กักตุนสินค้าคงคลังไว้เป็นจำนวนมากไปพร้อมกับการที่ผู้ผลิตในประเทศจีนได้ทุ่มการส่งออกเนื่องจากโรงงานที่เพิ่งเริ่มการผลิตหลายโรงงานในประเทศจีนสามารถผลิตสินค้าได้ปริมาณมาก
  ทำให้ราคาในตลาดโลกตกต่ำลงอย่างต่อเนื่อง

  กฎและข้อบังคับของรัฐบาล

  รัฐบาลไทยโดยกระทรวงพาณิชย์ยังคงดำเนินมาตรการทางภาษีเพื่อคุ้มครองผู้ผลิตในประเทศ
  โดยได้กำหนด มาตรการภาษีตอบโต้การทุ่มตลาด (Anti-dumping)
  ของผลิตภัณฑ์เหล็กแผ่นรีดร้อน เหล็กแผ่นรีดเย็นและผลิตภัณฑ์แสตนเลส

  ตารางข้างล่างนี้แสดงอากรขาเข้าและมาตรการภาษีตอบโต้การทุ่มตลาด
  ซึ่งออกโดยกระทรวงพาณิชย์ และประกาศใช้เมื่อวันที่ 23พฤษภาคม 2546
  และจะมีผลบังคับใช้สิ้นสุดในวันที่ 22 พฤษภาคม 2551

  ตารางแสดงอัตราภาษีอากรและมาตรการภาษีตอบโต้การทุ่มตลาดของรัฐบาลไทย

+-------------------------+---------------+----------------------------+
| ผลิตภัณฑ์                  | อากร          | ภาษีตอบโต้การทุ่มตลาด ⁽¹⁾      |
+-------------------------+---------------+----------------------------+
| เศษเหล็ก                 | 1%            |                            |
+-------------------------+---------------+----------------------------+
| เหล็กดิบ (Pig Iron)       | 1%            |                            |
+-------------------------+---------------+----------------------------+
| เหล็กแท่งแบน              | 1%            |                            |
+-------------------------+---------------+----------------------------+
| เหล็กแผ่นรีดร้อน            | 5 %           | ญี่ปุ่น 3.2 - 36.25%           |
|                         |               |                            |
|                         |               | แอฟริกาใต้ 128.11%           |
|                         |               |                            |
|                         |               | รัสเซีย 24.20-35.17%         |
|                         |               |                            |
|                         |               | คาซักสถาน 109.25%           |
|                         |               |                            |
|                         |               | อินเดีย 26.81-31.92%         |
|                         |               |                            |
|                         |               | เกาหลี 13.96%               |
|                         |               |                            |
|                         |               | ไต้หวัน 3.45-25.15%          |
|                         |               |                            |
|                         |               | เวเนซูเอล่า 78.44%           |
|                         |               |                            |
|                         |               | อาเจนติน่า 37.94-53.09%      |
|                         |               |                            |
|                         |               | ยูเครน 30.45-67.69%         |
|                         |               |                            |
|                         |               | อัลจีเรีย 33.26%              |
|                         |               |                            |
|                         |               | อินโดนีเซีย 24.48%            |
|                         |               |                            |
|                         |               | สโลวาเกีย 51.95%            |
|                         |               |                            |
|                         |               | โรมาเนีย 27.95%             |
+-------------------------+---------------+----------------------------+
| เหล็กแผ่นรีดเย็น            | 6 %           | รัสเซีย 35.80-64.70%         |
|                         |               |                            |
|                         |               | คาซักสถาน 26.36%            |
+-------------------------+---------------+----------------------------+
| เหล็กเคลือบผิว             | 7 %           |                            |
+-------------------------+---------------+----------------------------+
| สแตนเลส                 | 1 %           | ญี่ปุ่น 0-50.92%               |
|                         |               |                            |
|                         |               | ยุโรป 10.02-32.98%          |
|                         |               |                            |
|                         |               | ไต้หวัน 4.84-33.99%          |
|                         |               |                            |
|                         |               | เกาหลี 50.99%               |
+-------------------------+---------------+----------------------------+

  ที่มา: สถาบันเหล็กและเหล็กกล้าแห่งประเทศไทย สำนักงานส่งเสริมการลงทุน
  และกระทรวงพาณิชย์

  หมายเหตุ: (1) มาตรการภาษีตอบโต้การทุ่มตลาด (Anti-Dumping “AD”)
  ของผลิตภัณฑ์เหล็กแผ่นรีดร้อน ออกโดยกระทรวงพาณิชย์ ประกาศใช้เมื่อวันที่ 23พฤษภาคม 2546
  และจะมีผลบังคับใช้ 5 ปี สิ้นสุดในวันที่ 22 พฤษภาคม 2551

  ประเทศจีนกำลังถูกจับตามองอยู่ หากพบว่าปริมาณและคุณภาพของสินค้าที่นำเข้ามา
  ถ้าเข้าข่ายทุ่มตลาดหรือคุณภาพสินค้ามีปัญหา
  รัฐบาลอาจใช้มาตรการที่เป็นรูปภาษีหรือมาตรการอื่นเข้าควบคุม

  มาตรการที่มิใช่มาตรการทางภาษี

  รัฐบาลมีแนวโน้มที่จะออกมาตรการที่ไม่ใช่มาตรการทางภาษี เพื่อคุ้มครองผู้ผลิตในประเทศ
  มาตรการเหล่านี้ประกอบด้วยการกำหนดมาตรฐานผลิตภัณฑ์เหล็กที่จะนำเข้ามาในประเทศไทย
  เพื่อป้องกันมิให้มีการนำสินค้าที่ไม่ได้มาตรฐานเข้ามาขายในประเทศ
  โดยกำหนดให้ผู้นำเข้าจะต้องยื่นขอรับอนุญาตในการนำเข้าสินค้าแต่ละชนิด ซึ่งรวมถึง
  เหล็กแผ่นเคลือบสังกะสี เหล็กแผ่นรีดร้อน และเหล็กแผ่นรีดเย็น

  3.3 การจัดหาผลิตภัณฑ์

  สถานะปัจจุบันของโรงงานของบริษัท

  ปัจจุบัน บริษัทมีโรงงานผลิตอยู่ 3 โครงการ คือ โรงงานผลิตเหล็กรีดร้อน
  โรงงานผลิตเหล็กพรุน และโรงงานผลิตผลิตภัณฑ์ต่อเนื่อง

  โรงงานผลิตเหล็กรีดร้อนเป็นโรงงานผลิตเหล็กแผ่นขนาดย่อม (Mini-mill)
  ซึ่งส่วนที่ก่อสร้างและเครื่องจักร ประกอบด้วย สายการหล่อเหล็กแบนอย่างบาง (Thin Slab
  Casting) และกระบวนการรีดร้อน (Hot Strip Mill) ต่อเนื่องผ่านแท่นรีด 6 แท่น
  โดยวัตถุดิบสำหรับการหล่อและการรีดร้อนได้ส่งมาจากกระบวนการหลอมวัตถุดิบโดยใช้เตาหลอมไฟฟ้า
  (Electric Arc Furnace) ซึ่งมีระบบลำเลียงและให้ความร้อนเศษเหล็กแบบต่อเนื่อง
  (ConSteel ^(®))

  หลังจากที่บริษัทสามารถดำเนินการผลิตเหล็กแผ่นรีดร้อนได้ตามคาดหมาย
  บริษัทได้วางแผนที่จะลดการพึ่งพาการนำเข้าเศษเหล็กและเหล็กดิบจากต่างประเทศ
  รวมทั้งพัฒนาผลิตภัณฑ์ของบริษัทให้เป็นผลิตภัณฑ์ที่มีมูลค่าเพิ่ม
  ซึ่งต้องอาศัยวัตถุดิบที่มีคุณภาพสูงเช่นเหล็กพรุน
  บริษัทจึงอยู่ในระหว่างการพิจารณาและประเมินมูลค่าการลงทุน
  เจรจากับกับผู้ขายเครื่องจักรและผู้ที่เกี่ยวข้องในโครงการ
  เพื่อที่จะดำเนินโครงการก่อสร้างโรงงานผลิตเหล็กพรุนให้เสร็จสมบูรณ์
  ซึ่งบริษัทได้ใช้เงินลงทุนในโครงการดังกล่าวไปแล้วเป็นจำนวนเงิน 2,038.77
  ล้านบาทหรือประมาณ 50 ล้านเหรียญสหรัฐฯ นอกจากนี้
  บริษัทได้ดำเนินการให้ผู้ประเมินอิสระศึกษาความเป็นไปได้ของโครงการโดยบริษัทคาดว่ารายงานการศึกษาความเป็นไปได้ของโครงการดังกล่าวจะแล้วเสร็จภายในไตรมาสแรกของปี
  2549

  สำหรับโรงงานผลิตผลิตภัณฑ์ต่อเนื่องนั้น
  การติดตั้งสายการปรับสภาพผิวเหล็กได้ดำเนินการเสร็จเรียบร้อย
  และได้ดำเนินการผลิตไปแล้วเมื่อกลางปี 2547
  ขณะนี้บริษัทอยู่ระหว่างการทดสอบสายการล้างผิวและเคลือบน้ำมัน (Pickled & Oiled) และ
  สายการทำความสะอาดกรดเพื่อนำมาใช้ใหม่ (Acid Regeneration)
  บริษัทได้ออกแบบสายการผลิตเหล็กเคลือบสังกะสีชนิดต่างๆ (Galvanizing)
  เสร็จเรียบร้อยแล้วและอยู่ระหว่างการติดต่อกับผู้ขายเครื่องจักร
  คาดว่าจะสามารถติดตั้งสายการผลิตนี้ได้ในอีกสองปี

  บริษัทได้ทำการผลิตสินค้ามูลค่าเพิ่มจากเหล็กแผ่นรีดร้อนอีกหลายประเภท ทั้งชนิดปรับสภาพผิว
  ตัดขอบ และแบ่งความกว้างของม้วนเหล็ก
  บริษัทเริ่มทำการทดลองผลิตเหล็กแผ่นรีดร้อนล้างผิวและเคลือบน้ำมัน
  คาดว่าจะสามารถผลิตได้ในไตรมาสแรกของปี 2549 และเหล็กแผ่นเคลือบสังกะสีในปี 2551

  รายงานของ อเมริกัน แอพเพรซเซิล (ประเทศไทย) ผู้ประเมินอิสระ
  ได้แยกพิจารณาสินทรัพย์ของบริษัทออกเป็น 3 ส่วน ตามประเภทของสายการผลิต
  โดยสามารถสรุปความคืบหน้าของโครงการ ณ วันที่ 1 ธันวาคม 2548 ได้ดังนี้

+------------------------------+----------------+----------------------+
| โรงงาน                       | ความคืบหน       | ความเห็น              |
|                              | ้าของการก่อสร้าง/ |                      |
|                              |                |                      |
|                              | ก              |                      |
|                              | ารติดตั้งเครื่องจักร |                      |
|                              | (%)            |                      |
+------------------------------+----------------+----------------------+
| โรงงานผลิตเหล็กแผ่นรีดร้อน (Hot   |                |                      |
| Strip Mill)                  |                |                      |
+------------------------------+----------------+----------------------+
|   อาคาร                      | 100            | ทำการผลิต             |
|                              |                | ระหว่างมกราคมถึงธันวาคม |
|                              |                | 2541                 |
+------------------------------+----------------+----------------------+
|   เครื่องจักร                   | 100            |                      |
+------------------------------+----------------+----------------------+
| โรงงานผลิตเหล็กพรุน (Direct     |                |                      |
| Reduced Iron Facilities)     |                |                      |
+------------------------------+----------------+----------------------+
|   อาคาร                      | 85             |                      |
+------------------------------+----------------+----------------------+
|   เครื่องจักร                   | 26             | บริษัทมีครื่องจักรทั้งหมดแล้ว |
+------------------------------+----------------+----------------------+
| โรงงานผลิตผลิตภัณฑ์ต่อเนื่อง        |                |                      |
| (Finishing Facilities)       |                |                      |
+------------------------------+----------------+----------------------+
| 1.  สายการเคลือบสังกะสี         |                |                      |
|     (Galvanizing &           |                |                      |
|     Galvannealing Line)      |                |                      |
+------------------------------+----------------+----------------------+
|   อาคาร                      | 100            |                      |
+------------------------------+----------------+----------------------+
|   เครื่องจักร                   | 75             | บริษัทมีครื่องจักรทั้งหมดแล้ว |
+------------------------------+----------------+----------------------+
| 2.  สายการปรับสภาพผิวเหล็ก      |                |                      |
|     (Recoil Temper Mill)     |                |                      |
+------------------------------+----------------+----------------------+
|   อาคาร                      | 100            |                      |
+------------------------------+----------------+----------------------+
|   เครื่องจักร                   | 95             | บริษัทมีครื่องจักรทั้งหมดแล้ว |
+------------------------------+----------------+----------------------+
| 3.  สายการล้างผิว (Push-Pull   |                |                      |
|     Pickling Line)           |                |                      |
+------------------------------+----------------+----------------------+
|   อาคาร                      | 100            |                      |
+------------------------------+----------------+----------------------+
|   เครื่องจักร                   | 100            |                      |
+------------------------------+----------------+----------------------+
| 4.  สายการอบอ่อนเหล็ก (Batch   |                |                      |
|     Annealing Line)          |                |                      |
+------------------------------+----------------+----------------------+
|   อาคาร                      | 100            |                      |
+------------------------------+----------------+----------------------+
|   เครื่องจักร                   | 0              | บริษัทยังไม่มีเครื่องจักร    |
+------------------------------+----------------+----------------------+
| 5.  สายการรีดเย็น (Tandem Cold |                |                      |
|     Mill)                    |                |                      |
+------------------------------+----------------+----------------------+
|   อาคาร                      | 100            |                      |
+------------------------------+----------------+----------------------+
|   เครื่องจักร                   | 0              | บริษัทยังไม่มีเครื่องจักร    |
+------------------------------+----------------+----------------------+
| ระบบสาธารณูปโภค               | 100            |                      |
+------------------------------+----------------+----------------------+

  ความคืบหน้าของแต่ละสายการผลิตในส่วนโรงงานผลิตผลิตภัณฑ์ต่อเนื่อง มีดังนี้

1)  สายการปรับสภาพผิวเหล็ก

  จากการเริ่มทดลองการผลิตในกรกฎาคม 2547 ปัจจุบันมีกำลังการผลิตที่มากกว่า 600,000
  ตันต่อปี

2)  สายการล้างผิว

  หลังจากการลงนามในสัญญาสั่งซื้อเครื่องจักร สัญญาการก่อสร้างและติดตั้งเครื่องจักร ในปี 2547
  บริษัทคาดว่าสายการผลิตนี้จะเสร็จสมบูรณ์ในต้นปี 2549
  และจะสามารถเริ่มการทดสอบการผลิตได้ในไตรมาสแรกของปี 2549

3)  สายการเคลือบสังกะสี

  บริษัทได้ลงนามในสัญญาซื้อขายเครื่องจักรส่วนที่เหลือตั้งแต่เดือนเมษายน 2547
  โดยหลังจากการทำสัญญาบริษัทได้มีการปรึกษากับผู้ขายเครื่องจักรเพื่อเปลี่ยนแปลงรายละเอียดบางส่วนของเครื่องจักรให้สามารถผลิตผลิตภัณฑ์ที่ตรงกับความต้องการในปัจจุบันและอนาคตอันใกล้ของลูกค้า
  เพื่อเป็นการขยายฐานลูกค้าได้มากยิ่งขึ้น
  โดยขณะนี้บริษัทกำลังดำเนินการแก้ไขสัญญาสั่งซื้อเครื่องจักรกับผู้ขาย
  คาดว่าการติดตั้งสายการผลิตจะเสร็จสมบูรณ์ในปี 2551

  กระบวนการผลิตของบริษัท

[]

[]

  บริษัทใช้วิธีการผลิตแบบโรงงานผลิตเหล็กขนาดย่อม
  แทนที่จะใช้วิธีการผลิตแบบโรงงานผลิตเหล็กครบวงจร
  นอกจากนี้โรงงานของบริษัทยังมีข้อได้เปรียบโรงงานผลิตเหล็กขนาดย่อมอื่นๆ
  โดยใช้เทคโนโลยีการป้อนเศษเหล็กแบบต่อเนื่อง (ConSteel ^(®) Process)
  ซึ่งพัฒนาขึ้นโดยบริษัท Intersteel Technology Inc. และการหล่อเหล็กแบนอย่างบาง
  ซึ่งพัฒนาขึ้นโดยบริษัท SMS-Demag

  โดยเหล็กที่หล่อออกมาจะเข้าสู่เตาอบแบบอุโมงค์ เข้าสู่กระบวนการรีดร้อนโดยจะผ่านแท่นรีด 6
  แท่น จากนั้นเข้าสู่กระบวนการหล่อเย็นและผ่านเข้าเครื่องม้วนต่อไป
  วิธีการผลิตที่ผสมผสานเทคนิคการหล่อเหล็กแบนและการรีดร้อนเข้าด้วยกัน
  จะถูกเรียกว่าสายการผลิตเหล็กแผ่นรีดร้อนขนาดย่อม (CSP)

  กระบวนการผลิตที่ใช้เทคโนโลยีการป้อนเศษเหล็กแบบต่อเนื่องและสายการผลิตเหล็กแผ่นรีดร้อนขนาดย่อมที่บริษัทเลือกใช้นั้น
  ได้มีการติดตั้งในโรงงานอื่น ทั้งในประเทศสหรัฐอเมริกา ญี่ปุ่น และอิตาลี
  ข้อดีของเทคโนโลยีและเทคนิคดังกล่าว มีดังต่อไปนี้คือ

1.  เทคโนโลยีการป้อนเศษเหล็กแบบต่อเนื่อง
    ช่วยลดเวลาและลดการใช้พลังงานในการหลอมในเตาหลอมไฟฟ้า (EAF)
    เนื่องจากไม่ต้องเปิดฝาเตาหลอมเพื่อรับเศษเหล็ก จึงไม่มีการสูญเสียพลังงาน

  ในขณะที่ลำเลียงเศษเหล็กมาที่เตา เศษเหล็กจะได้รับไอความร้อนจากเตาหลอมไฟฟ้า
  ก่อนจะส่งเข้าไปยังขั้นตอนการหลอม ทำให้สามารถรักษาพลังงานให้คงที่ได้

  กระบวนการผลิตแบบต่อเนื่องดังกล่าว ส่งผลให้ต้นทุนในการผลิตของ NSM ถูกลง
  ทั้งต้นทุนในการหลอมและหล่อเหล็ก โดยเฉพาะอย่างยิ่งต้นทุนค่าไฟฟ้า
  ซึ่งคิดเป็นต้นทุนที่ต่ำเมื่อเทียบกับโรงงานผลิตเหล็กขนาดย่อมรายอื่นๆ

2.  การพัฒนาเทคนิคการหล่อเหล็กแบนอย่างบาง (Thin Slab Casting)
    โดยไม่ต้องการการลงทุนเพิ่มอีกมากนัก
    จะทำให้บริษัทเพิ่มขีดความสามารถในการแข่งขันในตลาดผู้ผลิตเหล็กแผ่นรีดร้อนได้

3.  ความสามารถในการผลิตเหล็กแผ่นรีดร้อนด้วยเทคนิคการหล่อเหล็กแผ่นอย่างบาง
    ช่วยลดต้นทุนการผลิตได้มาก ในส่วนของค่าพลังงาน
    เนื่องจากไม่มีการสูญเสียพลังงานในขั้นตอนการส่งแผ่นเหล็กผ่านเตาอบแบบอุโมงค์เพื่อเข้าสู่กระบวนการรีดร้อนโดยตรงในขณะที่เหล็กแผ่นยังคงมีอุณหภูมิที่
    1000 องศาเซลเซียส และเข้าสู่กระบวนการรีดเพื่อลดขนาดที่ความหนา 50-60 มิลลิเมตร
    แทนที่จะรีดที่ความหนา 200-250 มิลลิเมตรตามแบบดั้งเดิม
    ซึ่งยังช่วยลดต้นทุนในส่วนของการรีดและการซ่อมบำรุงอีกด้วย

4.  ด้วยกระบวนการผลิตอย่างต่อเนื่องจากการแปรรูปวัตถุดิบเป็นเหล็กแผ่นรีดร้อนชนิดม้วน
    ภายในเวลาไม่ถึง 3 ชั่วโมง จึงแทบจะไม่มีสินค้าระหว่างการผลิต
    เป็นกระบวนการผลิตที่มีความคล่องตัวและทันต่อเวลา

  เทคโนโลยีการป้อนเศษเหล็กแบบต่อเนื่องและเทคนิคการหล่อเหล็กแบนอย่างบาง
  เป็นเทคโนโลยีการผลิตเหล็กที่ทันสมัยที่สุดในช่วง 40 ปี ที่ผ่านมา

  กระบวนการผลิตของบริษัทหลังจากได้เหล็กแผ่นรีดร้อนแล้ว
  จะสามารถนำไปผลิตผลิตภัณฑ์ต่อเนื่องต่อได้อีก 3 ขั้นตอนซึ่งเป็นอิสระต่อกันคือ

1)  สายการปรับสภาพผิวเหล็ก ตั้งแต่กลางปี 2547

2)  สายการล้างผิวเหล็ก ไตรมาสแรกของปี 2549 และ

3)  สายการเคลือบสังกะสี ปี 2551

  วัตถุดิบ

  การผลิตของบริษัทยังต้องพึ่งพาวัตถุดิบจากการนำเข้าเศษเหล็ก (Scrap) และเหล็กดิบ (Pig
  Iron) ซึ่งเป็นวัตถุดิบที่สำคัญ คิดเป็นมูลค่าประมาณร้อยละ 60
  ของต้นทุนต่อตันในการผลิตเหล็กแผ่นรีดร้อนชนิดม้วน
  เศษเหล็กที่มีคุณภาพจะแตกต่างกันหลายระดับแต่สามารถจัดกลุ่มอย่างกว้างๆ ได้ 2 กลุ่มคือ
  เศษเหล็กเก่า (Obsolete Scrap) และ เศษเหล็กจากภาคอุตสาหกรรม (Prompt
  Industrial Scrap)

  เศษเหล็กเก่านั้นมาจากสินค้าที่เลิกใช้แล้ว โดยจะตัดหรือย่อยให้เป็นชิ้นเล็กๆ
  ซึ่งจากขบวนการตัดหรือย่อยนั้นจะไม่สามารถขจัดโลหะชนิดอื่นๆ ที่ปนเปื้อนอยู่ได้
  เศษเหล็กดังกล่าวได้มาจากทั่วโลกจึงจำเป็นต้องดูแลและควบคุมอย่างเข้มงวดในการนำเศษเหล็กประเภทนี้มาใช้งาน

  เศษเหล็กจากภาคอุตสาหกรรม คือ ผลพลอยได้จากกระบวนการผลิตวัสดุโลหะหลายๆ ชนิด
  ในบริเวณที่บริษัทตั้งอยู่นั้น มีโรงงานหลายแห่งที่เป็นผู้ผลิตวัตถุดิบเหล่านี้ เช่น
  โรงงานตัดแต่งเหล็ก โรงกลึง โรงงานปั๊มชิ้นส่วน โรงงานผลิตรถยนต์
  เศษเหล็กจากภาคอุตสาหกรรมเป็นแหล่งวัตถุดิบที่ดีที่สุดสำหรับเตาหลอมไฟฟ้า
  เนื่องจากสามารถหาแหล่งที่มาของเศษเหล็กประเภทนี้ได้

  เศษเหล็กจากภาคอุตสาหกรรมที่นำมาใช้เป็นวัตถุดิบแบ่งได้เป็น 3 ส่วนคือ

  ส่วนที่ 1 ร้อยละ 15 อยู่ในรูปของ เศษขี้กลึง ซึ่งมีกำมะถันปนเปื้อนในปริมาณสูง
  อีกทั้งมีน้ำมันและโลหะผสมจำนวนมากเป็นส่วนประกอบ เมื่อหลอมแล้วจะมีกากมาก
  จึงไม่นับเป็นวัตถุดิบคุณภาพสูง บริษัทพยายามหลีกเลี่ยงการจัดหาและใช้วัตถุดิบชนิดนี้

  ส่วนที่ 2 ร้อยละ 10 อยู่ในรูปแผ่นเหล็กหน้าตัดหรือเหล็กโครงสร้าง (Plate and
  Structural, P&S) ซึ่งเป็นเหล็กที่ผลิตมาจากเหล็กเก่า เมื่อหลอมแล้วจะมีกากมาก
  จึงไม่นับเป็นวัตถุดิบคุณภาพสูง

  ส่วนที่ 3 ร้อยละ 75 ที่เหลือ อยู่ในรูป Bundles, Clips, Bushelling
  ซึ่งเป็นเศษเหล็กที่มาจากเหล็กรีดเย็น เมื่อหลอมแล้วจะมีกากน้อย

[]

  วัตถุดิบในการผลิต ปี 2548

  ในปีที่สองของการผลิต บริษัทใช้เศษเหล็กเก่าที่นำเข้า
  ทั้งที่ผ่านและไม่ผ่านกระบวนการย่อยหรือตัด ในปริมาณร้อยละ 36 เพิ่มขึ้นจากร้อยละ 27 จากปี
  2547 เนื่องจากเศษเหล็กในประเทศมีจำนวนน้อย

  ร้อยละ37
  ของวัตถุดิบในการผลิตมาจากเศษเหล็กที่มาจากภาคอุตสาหกรรมและเศษเหล็กเก่าที่หาได้จากภายในประเทศ
  มีสัดส่วนลดลงจากปีที่แล้วร้อยละ 10
  แต่ปริมาณการใช้เพิ่มมากขึ้นอันเนื่องมาจากการผลิตเหล็กแผ่นเกือบ 800,000 ตันในปีนี้
  เทียบกับปี 2547 ที่ผลิตประมาณ 500,000 ตัน

  อีกร้อยละ 24 มาจากเหล็กดิบนำเข้า ซึ่งเป็นวัตถุดิบที่สะอาดและมีส่วนประกอบของคาร์บอน
  (Dissolved Carbon) ให้พลังงานและช่วยในกระบวนการปรับปรุงค่าเคมี ลดลงเล็กน้อยจากปี
  2547 ซึ่งใช้เหล็กดิบร้อยละ 25

  ส่วนที่เหลือร้อยละ 2.5 มาจากเศษเหล็กที่เหลือกลับมาจากกระบวนการผลิต เช่น
  กากจากภาชนะรองน้ำเหล็ก (Tundish) กากจากถ้วยน้ำเหล็ก (Ladle)
  ส่วนที่ตัดจากกระบวนการหล่อ และส่วนที่มาจากการตัดตัวอย่าง

  จากการผลิตในปีแรกบริษัทได้เรียนรู้วิธีการและส่วนผสมของวัตถุดิบที่สมดุลที่สุด
  เพื่อให้ได้คุณภาพและประสิทธิผลสูงสุดโดยใช้ต้นทุนในการผลิตต่ำ
  และได้นำความรู้นี้มาใช้เพื่อการผลิตในปี 2548

  วัตถุดิบอื่นๆ

  นอกเหนือจากเศษเหล็ก การผลิตเหล็กแผ่นยังอาศัยวัตถุดิบอื่นๆ อีกหลายชนิดเช่น ฟลักซ์
  (Fluxes) และโลหะผสม (Alloys)

  ต้นทุนของโลหะผสม (Alloys) ในปี 2548
  สำหรับการผลิตเหล็กแผ่นรีดร้อนชนิดม้วนอยู่ในช่วงระหว่าง 10 และ 22 เหรียญสหรัฐฯ ต่อตัน
  ซึ่งเท่ากับค่าเฉลี่ยประมาณ 16.8 เหรียญสหรัฐฯ เปรียบเทียบกับค่าเฉลี่ย 15.6 เหรียญสหรัฐฯ
  ของปี 2547 โดยในปีนี้ บริษัทผลิตเหล็กเพื่อก่อสร้างซึ่งมีส่วนผสมของแมงกานีสมากขึ้นกว่าปีที่แล้ว

  การจัดหาวัตถุดิบ

  เศษเหล็ก (Scrap) และเหล็กดิบ (Pig Iron)

  วัตถุดิบประเภทเศษเหล็กและเหล็กดิบบางส่วนมาจากตลาดภายในประเทศ
  แต่เนื่องจากประเทศไทยไม่มีเศษเหล็กเพียงพอกับความสามารถในการผลิตภายในประเทศ
  ดังนั้นจึงต้องมีการสั่งซื้อเศษเหล็กและเหล็กดิบจากต่างประเทศ
  แต่ปริมาณเศษเหล็กในประเทศมีจำนวนจำกัดทำให้อัตราส่วนการใช้วัตถุดิบเปลี่ยนไปตามที่กล่าวไว้ก่อนหน้านี้

  ในปีแรกหลังการกลับมาผลิตอีกครั้ง บริษัทซื้อเศษเหล็กจาก U.S. Ferrous Trading
  Division, Sims Group Limited, Hugo Neu Schnitzer Global Trade LLC.
  และบริษัทอื่นๆ ในปีที่สอง บริษัทยังคงซื้อจากผู้ขายเหล่านี้และได้ติดต่อกับรายใหม่เพิ่มขึ้น คือ
  Sino, Taylor Overseas Marketing Pte Ltd. และCKT Metal Scrap Trading

  ความผันผวนของราคาวัตถุดิบ

  ในช่วงปีแรกหลังเริ่มผลิตอีกครั้ง ราคาวัตถุดิบหลัก ทั้งเศษเหล็ก (Scrap) และเหล็กดิบ (Pig
  Iron) มีราคาค่อนข้างสูง โดยมีการแกว่งของราคาค่อนข้างมากและรวดเร็วต่อเนื่องมาจนถึงปี
  2548 โดยเป็นผลมาจากอัตราการเจริญเติบโตอย่างรวดเร็วของประเทศจีน
  ซึ่งนำเข้าวัตถุดิบเป็นจำนวนมากจนเป็นผลให้เกิดการขาดแคลนไปทั่วโลก
  ต่อมาในช่วงไตรมาสที่สองของปี 2548 ตลาดเหล็กทรงแบนทรุดตัวลง ทำให้ราคาวัตถุดิบเริ่มคงที่

  สำหรับเหล็กดิบนั้น ในต้นปี 2548 ราคารวมค่าขนส่ง (C&F) ของเหล็กดิบอยู่ที่ 340
  เหรียญสหรัฐฯ ต่อตัน ขณะที่ราคาเศษเหล็ก HMS#1 อยู่ที่ประมาณ 300 เหรียญสหรัฐฯ ต่อตัน
  ครึ่งปีต่อมา ราคาของเหล็กดิบและเศษเหล็ก HMS#1 จึงเริ่มคงที่และค่อยๆ ลดลงอยู่ที่ 235
  เหรียญสหรัฐฯ ต่อตัน และ 210 เหรียญสหรัฐฯ ต่อตันตามลำดับ

  การพัฒนากระบวนการผลิตปี 2548

  หลังจากที่บริษัทผลิตเหล็กรีดร้อนได้มากกว่า 500,000 ตันในปี 2547
  บริษัทวางแผนสำหรับการผลิต 900,000 ตันในปี 2548
  ซึ่งได้คำนวณถึงการหยุดผลิตชั่วคราวเพื่อเปลี่ยนอุปกรณ์การเตรียมความร้อนของระบบ
  ConSteel^(®) 2 ครั้ง ครั้งละ 7 วัน ไว้แล้ว โดยเปลี่ยนครั้งแรกเมื่อปลายเดือนกุมภาพันธ์

  บริษัทยังคงยึดมั่นในเป้าหมายการผลิตนี้
  จนกระทั่งตลาดเหล็กได้ทรุดลงอย่างรุนแรงในช่วงไตรมาสที่สอง
  ทำให้บริษัทต้องลดปริมาณการผลิตลง

  ผลกระทบจากสินค้าคงคลังที่มีปริมาณสูงและความต้องการที่ลดลงยังคงดำเนินต่อไปในไตรมาสที่สามและสี่
  เพื่อให้สอดคล้องกับสถานการณ์ดังกล่าว บริษัทต้องคงการผลิตในระดับต่ำ
  ควบคู่ไปกับการเพิ่มอัตราการผลิตผลิตภัณฑ์มูลค่าเพิ่มมากขึ้นและรักษาฐานลูกค้าเดิมด้วยการส่งมอบสินค้าให้รวดเร็ว

  แผนภูมิด้านล่างแสดงให้เห็นถึงการพัฒนาการผลิตตลอดปี 2548 บริษัทผลิตเหล็กแผ่นรีดร้อนได้ถึง
  773,033 ตัน เพิ่มขึ้นร้อยละ 50 จากปีที่แล้ว ซึ่งร้อยละ 39 ของปริมาณการผลิต 773,033
  ตันนี้เป็นเหล็กแผ่นบาง จากเดิมที่บริษัทวางแผนในการผลิตเหล็กแผ่นบางร้อยละ 25
  ของการผลิตทั้งหมด 900,000 ตัน

[]

  การรีดเหล็กแผ่น

  แผนภูมิด้านล่างแสดงพัฒนาการในการรีดเหล็กแผ่นด้วยรีดร้อนของปี 2548 แสดงให้เห็นว่า
  บริษัทได้เพิ่มการผลิตเหล็กแผ่นบางที่มีความหนาน้อยกว่า 2
  มิลลิเมตรจนกระทั่งผลิตได้มากกว่าร้อยละ 50 ในเดือนมิถุนายน
  โดยไม่เกิดผลกระทบที่สำคัญต่อผลผลิตรวม สำหรับเหล็กแผ่นบางที่มีความหนาน้อยกว่า 1.5
  มิลลิเมตร โดยเฉพาะความหนาที่ 1.2
  มิลลิเมตรซึ่งเป็นสินค้าที่ขายได้ในราคาสูงกว่าเหล็กที่มีความหนาปกตินั้น
  บริษัทสามารถผลิตเพิ่มขึ้นมากกว่าเป้าหมายที่ตั้งไว้

  อย่างไรก็ตาม หลังจากบริษัทกลับมาผลิตที่ระดับปกติหลังจากการหยุดชะงักในกลางปี
  ปรากฎว่ามีเหล็กแผ่นบางขนาด 1.2 มิลลิเมตรเป็นจำนวนมากในตลาด
  ทำให้ไม่ได้รับมูลค่าเพิ่มอีก
  ในไตรมาสสุดท้ายสัดส่วนการผลิตเหล็กแผ่นก่อสร้างขนาดหนาจึงเพิ่มมากขึ้น

[]

[]

  การพัฒนาด้านพลังงาน ในปี 2548

  เนื่องจากเตาหลอมไฟฟ้าเป็นส่วนประกอบสำคัญในขั้นตอนการหลอม
  ทำให้ปริมาณการใช้และต้นทุนของพลังงานเป็นปัจจัยสำคัญสำหรับการผลิต ในช่วงครึ่งแรกของปี
  2548 ต้นทุนไฟฟ้าคงที่อยู่ที่ 0.057 เหรียญสหรัฐฯต่อกิโลวัตต์-ชั่วโมง
  ในเดือนกรกฎาคมและสิงหาคม บริษัทมีต้นทุนไฟฟ้าลดลงมาอยู่ที่ 0.047
  เหรียญสหรัฐฯต่อกิโลวัตต์-ชั่วโมง
  ซึ่งเป็นผลมาจากการลดกำลังการผลิตและการผลิตในช่วงเวลาที่ค่าไฟฟ้าต่ำสุด

  ต้นทุนไฟฟ้าในช่วงไตรมาสสุดท้ายเพิ่มขึ้นเป็น 0.062 เหรียญสหรัฐฯต่อกิโลวัตต์-ชั่วโมง
  เพราะการไฟฟ้าแห่งประเทศไทยขึ้นค่าไฟฟ้าและค่าเอฟทีต่อหน่วย

  ดังที่กล่าวมาแล้วถึงข้อดีของระบบ ConSteel ^(®)
  คือช่วยลดการใช้ไฟฟ้าได้มากกว่าระบบเตาหลอมไฟฟ้า (EAF) แบบดั้งเดิม เพราะเหล็กแท่งแบน
  (Slab) ที่ถูกหล่อมาด้วยความร้อนระดับหนึ่งแล้วจะเข้าสู่เตาอบแบบอุโมงค์ที่มีอุณหภูมิสูงสุด
  เพื่อทำการรีดต่อไป โรงงานแบบดั้งเดิมจะใช้ไฟฟ้าประมาณ 850-1,300 กิโลวัตต์-ชั่วโมงต่อตัน
  ขึ้นอยู่กับรูปแบบและอายุของการใช้งานของโรงงาน
  จากกระบวนการผลิตที่มีประสิทธิภาพของบริษัท ทำให้จนถึงปัจจุบันสามารถลดการใช้ไฟฟ้ามาที่
  650-700 กิโลวัตต์-ชั่วโมงต่อตัน ชดเชยกับราคาค่าไฟฟ้าต่อหน่วยในประเทศไทยที่มีราคาสูง
  นอกจากนี้บริษัทยังคงมุ่งมั่นที่จะพัฒนาประสิทธิภาพการใช้ไฟให้ดีขึ้นกว่าเดิม

  ปัจจัยด้านสิ่งแวดล้อมและความปลอดภัย

  บริษัทได้ทำการประเมินผลกระทบต่อสิ่งแวดล้อมตามที่กฎหมายกำหนด
  บริษัทได้จัดเตรียมแผนในการวัดผลและติดตามผลกระทบต่อคุณภาพอากาศ ระดับเสียง คุณภาพน้ำ
  ความสั่นสะเทือน ความร้อน และสิ่งแวดล้อม

  บริษัทได้ดำเนินการป้องกันและแก้ไขปัญหาที่กระทบต่อสภาพแวดล้อม เพื่อให้สภาพแวดล้อมดีขึ้น
  เช่นการดูดอากาศร้อนที่ปล่อยออกจากเตาหลอมไฟฟ้า โดยใช้พัดลมร้อน 2 ตัว
  นอกจากนี้บริษัทยังติดตั้งฝาชีรับฝุ่น (Canopies) เพื่อดูดฝุ่นที่ปล่อยออกจากเตาหลอม EAF, LHF
  และ VTD-OB และกรองอากาศด้วยถุงกรอง (Bag-house) ซึ่งขนาดของพัดลมดูดอากาศ
  ถุงกรอง
  และช่องหล่อเย็นเป็นไปตามมาตรฐานของโรงงานที่ใช้เตาหลอมขนาดใกล้เคียงกันในพื้นที่ที่มีการควบคุมสิ่งแวดล้อมอย่างแน่นหนา

  สำหรับของเสียจากการผลิต เช่นฝุ่นผงโลหะ ขี้โลหะ สนิมเหล็ก และเศษวัสดุทนไฟ บางส่วน
  เช่น iron oxide หรือผงฝุ่นจากถุงกรอง หรือฝุ่นผงโลหะ นั้น
  เป็นที่ต้องการของอุตสาหกรรมซีเมนต์เนื่องจากมี iron oxide รวมอยู่จำนวนมาก
  ส่วนของเสียที่ไม่มีประโยชน์ที่เหลือนั้น
  บริษัทจะมอบหมายให้แก่บริษัทรับกำจัดของเสียที่ได้รับอนุญาตถูกต้องเป็นผู้ขนออกจากโรงงานเพื่อนำไปกำจัดในสถานที่ที่ได้รับอนุญาตต่อไป

  การจัดการด้านคุณภาพ

  หลังจากเริ่มการผลิตอีกครั้งในช่วงเดือนธันวาคม 2546
  บริษัทเห็นถึงความจำเป็นในการจัดตั้งหน่วยงานสนับสนุนในเรื่องการควบคุมคุณภาพขึ้น
  ประกอบด้วย

  ส่วนการควบคุมคุณภาพ (QC) – ตรวจวัดและควบคุมคุณภาพของเหล็ก ทั้งทางเคมี ทางกล
  รวมไปถึงคุณลักษณะทางกายภาพอื่นๆ รวมไปถึงคุณภาพผิวเหล็ก

  ส่วนการพัฒนากระบวนการผลิตและผลิตภัณฑ์ (P&PD) – นำข้อมูลจากฝ่ายผลิต ส่วนควบคุมคุณภาพ
  และข้อมูลสนับสนุนจากภายนอก รวมถึงจากผู้เชี่ยวชาญต่างๆ
  มาประมวลเพื่อการปรับปรุงผลิตภัณฑ์และกระบวนการผลิตต่อไป
  ในปัจจุบันบริษัทได้รับการสนับสนุนอย่างดีจาก Corus, SMS-Demag และอื่นๆ

  ส่วนการประกันคุณภาพ (QA) – จัดทำมาตรฐานและขั้นตอนปฏิบัติต่างๆ
  จัดทำเอกสารที่เกี่ยวข้องกับระบบต่างๆ
  ทำการตรวจสอบและนำผลตอบรับมายืนยันความพึงพอใจของลูกค้าต่อผลิตภัณฑ์ที่บริษัทส่งมอบให้

  คุณภาพของผลิตภัณฑ์และความเสถียรของกระบวนการผลิต
  ที่มีการปรับปรุงให้ดีขึ้นสามารถดูได้จากความสำเร็จในการสลับแท่นหล่อเหล็กเพื่อรีดเหล็กที่ความหนา
  50 มิลลิเมตรไปเป็น 60 มิลลิเมตรในขั้นตอนการหล่อเหล็ก ซึ่ง NSM
  เป็นโรงงานเดียวที่สามารถหล่อเหล็กที่ความหนา 60 มิลลิเมตรได้
  และบริษัทยังได้พัฒนาขีดความสามารถในการรีดเหล็กบาง
  โดยได้ทดลองผลิตด้วยวิธีการลดความหนาของเหล็กแท่งแบน (Slab)
  ในขณะที่แกนกลางยังคงเป็นของเหลวอยู่ (Liquid Core Reduction Capability)
  ซึ่งทำให้สามารถลดความหนาของแท่งเหล็กจาก 60 มิลลิเมตรลงเหลือ 50 มิลลิเมตร
  เพื่อลดแรงกดดันในกระบวนการรีดร้อน ทำให้บริษัทสามารถผลิตเหล็กหนาที่มีคุณภาพดีขึ้นได้

  ความสำเร็จที่เห็นได้ชัดเจนในการจัดการด้านคุณภาพของปี 2548 มีดังนี้

-   ความชัดเจนในนโยบายด้านคุณภาพ

  “เรายึดมั่นในการผลิตสินค้าคุณภาพดีและสม่ำเสมอ
  รวมทั้งการให้บริการสอดคล้องตามหรือเกินความคาดหวังของลูกค้า
  เราจะใช้ระบบจัดการคุณภาพตามมาตรฐาน ISO 9001:2000
  เพื่อป้องกันและควบคุมการผันแปรในกระบวนการผลิต
  พร้อมทั้งจะทำการพัฒนาปรับปรุงคุณภาพอย่างต่อเนื่อง”

-   การได้รับมาตรฐาน ISO 9001:2000 ในเดือนพฤศจิกายน 2548

-   ความสำเร็จในการผลิตเหล็กแผ่นที่มีความหนาระหว่าง 1.2 ถึง 16 มิลลิเมตร

-   ความสำเร็จในการพัฒนาและทดสอบผลิตเหล็กแผ่นรีดร้อนที่ใช้สำหรับการผลิตเหล็กแผ่นรีดเย็น

-   ความสำเร็จในการพัฒนาเหล็กแผ่นเพื่อใช้ในการผลิตท่อแก๊ส

-   การเปิดใช้โรงงานเพื่อการปรับสภาพผิว (Temper Mill)
    ทำให้บริษัทสามารถเพิ่มประเภทของผลิตภัณฑ์

  แผนการในอนาคต สำหรับปี 2549

  แต่เดิม บริษัทได้ตั้งเป้าหมายที่จะผลิตเหล็กแผ่นรีดร้อนชนิดม้วนให้ได้มากกว่า 1,000,000
  ตันในปี 2549 ซึ่งต้องใช้ปริมาณน้ำเหล็กมากกว่า 1,000,000 ตัน
  คิดเป็นปริมาณการผลิตที่เพิ่มขึ้นร้อยละ 30 เมื่อเทียบกับปริมาณการผลิตในปี 2548
  แต่เนื่องจากภาวะถดถอยของธุรกิจในระหว่างเดือนธันวาคมปี 2548 จนถึงต้นปี 2549
  ทำให้บริษัทต้องปรับเป้าหมายในการผลิตสำหรับปี 2549 ให้ลดลงอยู่ที่ประมาณ 900,000 ตัน

  การส่งออกยังคงเป็นช่องทางการจำหน่ายของบริษัท
  บริษัทจึงเข้าร่วมโปรแกรมเพื่อให้ได้รับเครื่องหมาย CE
  ซึ่งเป็นการรับรองที่จำเป็นในการส่งสินค้าไปจำหน่ายในยุโรปนับจากเดือนพฤศจิกายน 2549
  นอกจากนั้นบริษัทยังมีแผนที่จะดำเนินการเพื่อให้ได้การรับรองคุณภาพ ISO TS 16949
  ซึ่งเป็นสิ่งที่สำคัญในการเข้าสู่อุตสาหกรรมผลิตรถยนต์

  บริษัทยังคงดำเนินการเพื่อพัฒนาความสามารถและประสิทธิภาพของเ ครื่องจักรและอุปกรณ์ต่างๆ
  อย่างต่อเนื่อง ปลายปี 2548 มีการปรับปรุงระบบการควบคุมส่วนกลาง
  เพื่อให้ฝ่ายผลิตสามารถมุ่งเน้นที่การผลิต นำไปสู่การลดต้นทุนและเพิ่มคุณภาพ

  สำหรับสายการผลิตเหล็กแผ่นรีดร้อนล้างผิว (Push-Pull Pickle Line) นั้น
  บริษัทพบว่ายังมีข้อบกพร่องในเรื่องคุณภาพของผลิตภัณฑ์อยู่บ้าง อีกทั้งการแข่งขันที่รุนแรงในตลาด
  ทำให้ผู้บริโภคเป็นผู้กำหนดคุณภาพที่ต้องการ และถูกเปรียบเทียบกับคู่แข่งเสมอ
  การพัฒนาคุณภาพจึงเป็นสิ่งที่จำเป็นในอนาคตอันใกล้นี้